b'\n_START_ARTICLE_\nNogometni klub Aluminij\n_START_SECTION_\nZgodovina\n_START_PARAGRAPH_\nNogometni klub Aluminij je bil ustanovljen leta 1946 ves \xc4\x8das dejaven kot \xc5\xa1portno dru\xc5\xa1tvo. Prvi sponzor kluba je bila Pobudo za Tovarna glinice in aluminija, katere naslednik je dana\xc5\xa1nji Talum, generalni sponzor Aluminija. Klub je v preteklosti \xc5\xbee igral tretji jugoslovanski ter \xc4\x8detri, tretji in drugi slovenski ligi; v sezoni 2010\xe2\x80\x9311 je Aluminij osvojil prvo mesto v drugi ligi, a se je uprava odlo\xc4\x8dila, da zavrne napredek v prvo ligo. Naslednjo sezono je Aluminij ponovno osvojil prvo mesto v drugi ligi, in se je uprava tokrat odlo\xc4\x8dila, da bo v sezoni 2011\xe2\x80\x9312 klub zaigral v prvi ligi, prvi\xc4\x8d v svoji zgodovini. 11. marca 2013 je po slabih rezultatih trenerja Bojana Flisa, ki je po 23-tih tekmah osvojil le 21 to\xc4\x8dk in se s slabim razmerjem med zmagami, porazi, in remiji, uvrstil le na predzadnje mesto na lestvici, zamenjal priznani trener Edin Osmanovi\xc4\x87, ki je klub vodil \xc5\xbee v preteklosti, od 2004 do 2006. Klub posve\xc4\x8da veliko pozornosti tudi mladinskim selekcijam in ima ve\xc4\x8d kot 250 aktivnih \xc4\x8dlanov. Klub je v svoji zgodovini osvojil naslov prvaka ali finalista Slovenskega republi\xc5\xa1kega nogometnega pokala; zmagovalec leta 1965 in drugouvr\xc5\xa1\xc4\x8deni leta 1968.'